Neomaniola

Neomaniola er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Slekten omfatter bare én kjent art fra det sørlige Sør-Amerika.

Utseende 
En middelsstor (vingespenn ca. 40 millimeter), brun sommerfugl med avrundede vinger. Forvingen har et oransje tverrbånd med en rad av små øyeflekker, den største ved vingespissen.

Levevis 
Larvene utvikler seg trolig på bambus i slekten Chusquea, i likhet med de fleste andre Pronophilina.

Utbredelse 
Arten er kjent fra Bolivia og Argentina.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Stammen Satyrini 
 Gruppen Pronophilina 
 Slekten Neomaniola Hayward, 1949
 Neomaniola euripides (Weymer, 1890)

Kilder 
 Markku Savela's Lepidoptera and some other life forms: Sjekkliste over artene. Hentet 22.1. 2012.
 Lewis, H.L. (1974) Fjärilar från hela världen. Forum, Stockholm. ISBN 91-37-10100-5

Eksterne lenker 
 
 Brower, A.V.Z. (2011) Neomaniola på Tree of life

Ringvinger
Sommerfugler formelt beskrevet i 1949
Dyr formelt beskrevet av Kenneth Hayward